Seun vasgekeer in betonpilaarDie betonpilaar is op ŉ bouperseel waar ŉ nuwe brug gebou word (Foto: STR, AFP) Honderde reddingswerkers in Viëtnam het Maandag gespook om ŉ tienjarige seun te bevry wat twee dae tevore in ŉ hol betonpilaar in ŉ konstruksiegat by ŉ bouperseel in die Dong Thap-provinsie geval het. Thai Ly Hao Nam se hulpkrete is gehoor nadat hy in die hol betonpilaar van sowat 35 m diep geval het. Nam het blykbaar na skrootmetaal gesoek. Die betonpilaar is op ŉ bouperseel waar ŉ nuwe brug gebou word. “Ons doen ons bes om die seun ongedeerd uit die betonpilaar te kry. Ons kan nog nie sy toestand bevestig nie,” het ŉ reddingswerker gesê en homself slegs as Sau geïdentifiseer. Nam het opgehou om met die reddingswerkers aan die buitekant van die gat te kommunikeer, hoewel suurstof heeltyd in die gat gepomp word. Volgens mediaberigte het reddingswerkers probeer om in die omliggende grond te boor en dit sag te maak om die pilaar te probeer optrek om sodoende Nam te bevry. Die eerste minister, Pham Minh Chinh, het Maandag reddingswerkers op federale vlak gevra om aan te sluit by die reddingspoging om die seun te red.